MALEE ฝ่าวิกฤติไม่ไหว
ไม่เชื่อก็ต้องเชื่อ! กับหุ้นน้ำผลไม้พื้นฐานดี เคยโชว์กำไรเติบโตสม่ำเสมอมาอย่างต่อเนื่องในช่วงอดีตที่ผ่านมา… แต่ปัจจุบันกลับล้มไม่เป็นท่าเอาเสียเลย อย่างบริษัท มาลีกรุ๊ป จำกัด (มหาชน) หรือ MALEE นั่นเอง
25 พ.ย. 2561

สำนักข่าวรัชดา
ไม่เชื่อก็ต้องเชื่อ! กับหุ้นน้ำผลไม้พื้นฐานดี เคยโชว์กำไรเติบโตสม่ำเสมอมาอย่างต่อเนื่องในช่วงอดีตที่ผ่านมา… แต่ปัจจุบันกลับล้มไม่เป็นท่าเอาเสียเลย อย่างบริษัท มาลีกรุ๊ป จำกัด (มหาชน) หรือ MALEE นั่นเอง
ล่าสุดแจ้งผลการดำเนินงานไตรมาส 3/2561 ออกมาขาดทุนอ่วม!!!..…โดยขาดทุนสุทธิ 124.03 ล้านบาท เมื่อเทียบกับช่วงเดียวกันของปีก่อนที่มีกำไรสุทธิ 77.62 ล้านบาท
ผลขาดทุนในช่วงไตรมาส 3/2561 ของ MALEE สาเหตุจาก 1.การลดลงของยอดขาย 2.การเพิ่มขึ้นของต้นทุนต่อหน่วยจากอัตราการใช้กำลังการผลิตที่ลดลง 3.การเพิ่มขึ้นของค่าเสื่อมราคา 4.การเพิ่มขึ้นของภาษีสรรพสามิต พ.ศ. 2560 5.ค่าชดเชยส่วนลดการขายสำหรับผลิตภัณฑ์ตราสินค้าของบริษัท 6.การเพิ่มขึ้นของค่าใช้จ่ายในการขายจากการออกสินค้าใหม่
7.การเพิ่มขึ้นของค่าใช้จ่ายด้านการวิจัยและพัฒนา 8.การเพิ่มขึ้นของค่าสอบบัญชีและค่าที่ปรึกษาจากการจัดตั้งธุรกิจใหม่ และ 9.การเพิ่มของต้นทุนทางการเงินจากการกู้ยืมเพื่อการลงทุนในเครื่องจักร บริษัทย่อย และธุรกิจการร่วมค้า
งานนี้ทำให้ MALEE ขาดทุนมากสุดในรอบ 10 ปี!!!!!
วิกฤติที่เกิดขึ้นช่วงไตรมาส 3/2561 ส่งผลทำให้ผลการดำเนินงานในงวด 9 เดือนแรกขาดทุนสุทธิ 129.44 ล้านบาท เมื่อเทียบกับช่วงเดียวกันของปีก่อนที่มีกำไรสุทธิ 257.47 ล้านบาท
หรือนี่จะเป็นช่วงถดถอยของ MALEE อย่างแท้จริงแล้วหรือไม่!??? เพราะธุรกิจของบริษัทฯ ชะลอตัวลงเร็วและมากกว่าที่หลายฝ่ายคาดการณ์ไว้มาก รวมถึงยอดขายจากธุรกิจใหม่และกลุ่มสิ้นค้าใหม่ ๆ มีความล่าช้ากว่าที่บริษัทฯ วางแผนไว้ ในขณะที่ต้นทุนของบริษัทฯ เพิ่มขึ้นจากหลายปัจจัยอย่างที่ได้กล่าวมาข้างต้น……..
นอกจากนี้ เมื่อเข้าไปดูบทวิเคราะห์ของทางบริษัทแล้วมีการคาดการณ์ว่า ผลประกอบการจะยังคงถูกกดดันในช่วงที่เหลือของปี ทั้งนี้ บริษัทฯ คาดการณ์ว่าจะยังมีผลประกอบการขาดทุนในช่วงไตรมาส 4/2561
แล้วอย่างนี้ความเชื่อมั่นว่า MALEE จะสามารถเติบโตอย่างยั่งยืนอย่างในอดีตอยู่ตรงไหน ??? ผู้บริหาร…ช่วยออกมาตอบให้ชื่นใจหน่อย!!!! เพราะถ้าไม่อย่างนั้นนักลงทุนก็จะพากันผวาไปกันใหญ่…
โดยเฉพาะผู้ถือหุ้นรายย่อยที่มีจำนวน 6,314 ราย ที่ติดหุ้น MALEE อยู่!!!
หากอนาคตธุรกิจของบริษัทฯ ถดถอยลงเรื่อย ๆ อย่างนี้….อาจทำให้ราคาหุ้นที่ต่ำลงทุกวันนี้ก็จะยิ่งต่ำลงไปอีก และอาจไม่มีวันฟื้นคืน !?
เหมือนเช่นในอดีตที่ผ่านมาราคาหุ้นเคยไปทดสอบจุดสูงสุดในปี 2559 ที่ราคา 60 บาท แล้วจากนั้นไหลลงมาเรื่อย ๆ จน ณ ราคาปัจจุบันที่ 8.20 บาท (วันที่ 23 พ.ย. 2561) เหมือน “นางฟ้าตกสวรรค์” สร้างความเจ็บปวดและผิดหวังให้กับนักลงทุนเป็นอย่างมาก เพราะสาเหตุอะไรที่เป็นเช่นนี้ ?…ไม่ใช่ผลประกอบการที่ถดถอยหรอกเหรอ ???
ดูได้จากผลกำไรสุทธิของ MALEE ที่เริ่มทำกำไรลดลงเรื่อย ๆ มาตั้งแต่ไตรมาส 2/2560 เป็นต้นมา จนเข้าช่วงไตรมาส 2/2561 ที่เริ่มพลิกขาดทุน
โดยไตรมาส 2/2560 กำไรลดลงเหลือ 61.35 ล้านบาท จากงวดเดียวกันของปีก่อนช่วงไตรมาส 2/2559 มีกำไร 142.57 ล้านบาท ต่อมาในไตรมาส 3/2560 กำไรลดลงเหลือ 77.60 ล้านบาท จากงวดเดียวกันของปีก่อนช่วงไตรมาส 3/2559 มีกำไร 161.01 ล้านบาท
ขณะที่ผลกำไรปี 2560 ลดลงเหลือ 285.58 ล้านบาท จากงวดเดียวกันของปี 2559 มีกำไร 530.02 ล้านบาท ส่วนกำไรในไตรมาส 1/2561 ลดลงเหลือ 9.46 ล้านบาท จากงวดเดียวกันของปีก่อนในช่วงไตรมาส 1/2560 มีกำไร 118.50 ล้านบาท และจนในไตรมาส 2/2561 พลิกขาดทุน 14.87 ล้านบาท จากงวดเดียวกันของปีก่อนในช่วงไตรมาส 2/2560 มีกำไร 61.35 ล้านบาท และจนเข้าไตรมาสล่าสุดคือไตรมาส 3/2561 ขาดทุนอ่วมนั่นเอง
แล้วแบบนี้ทาง MALEE จะแก้ไขวิกฤตินี้ได้อย่างไร ????
อิอิอิ